Pécsi Többcélú Agglomerációs Társulás

**Társulási Tanácsának**

**/2024. (**II.**12.) sz.** nyílt **határozata**

a Pécsi Többcélú Agglomerációs Társulás 2024. évi költségvetéséről

A Pécsi Többcélú Agglomerációs Társulás Társulási Tanácsa az államháztartásról szóló 2011. évi CXCV. törvény (továbbiakban Áht.) 26. §-ának (1) bekezdésében foglaltak alapján a Pécsi Többcélú Agglomerációs Társulás 2024. évi költségvetését az alábbiak szerint fogadja el.

1. A határozat hatálya a Tanácsra, az Elnökségre, a Társulás bizottságra, a Társulás által fenntartott költségvetési szervekre terjed ki.

2. (a) A Társulási Tanács a Pécsi Többcélú Agglomerációs Társulás 2024. évi költségvetésének

|  |  |
| --- | --- |
| bevételi főösszegét | 1.877.485.108 Ft-ban |
| kiadási főösszegét | 1.877.485.108 Ft-ban |

állapítja meg.

(b) A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat 2024. évi költségvetésének

|  |  |
| --- | --- |
| bevételi főösszegét | 576.098.624 Ft-ban |
| kiadási főösszegét | 576.098.624 Ft-ban |

állapítja meg.

(c) A Társulási Tanács az Integrált Nappali Szociális Intézmény 2024. évi költségvetésének

|  |  |
| --- | --- |
| bevételi főösszegét | 856.386.565 Ft-ban |
| kiadási főösszegét | 856.386.565 Ft-ban |

állapítja meg.

(d) A Társulási Tanács az Esztergár Lajos Család- és Gyermekjóléti Szolgálat és Központ 2024. évi költségvetésének

|  |  |
| --- | --- |
| bevételi főösszegét | 632.849.819 Ft-ban |
| kiadási főösszegét | 632.849.819 Ft-ban |

állapítja meg.

(e) A Társulási Tanács a Pécsi Többcélú Agglomerációs Társulás 2024.évi költségvetésének összevont -halmozódásmentes-

|  |  |
| --- | --- |
| bevételi főösszegét | 2.301.446.023 Ft-ban |
| kiadási főösszegét | 2.301.446.023 Ft-ban |

állapítja meg.

A Társulási Tanács költségvetési hiányt nem tervez.

3. (a) A Pécsi Többcélú Agglomerációs Társulás és a költségvetési intézmények címrendjét az 1. melléklet tartalmazza.

(b) A Társulási Tanács a 2024. évre vonatkozó költségvetésében a Társulás összevont költségvetési mérlegét – a működési, felhalmozási és finanszírozási célú bevételi és kiadási előirányzatok mérlegszerűen történő bemutatásával – a 2. melléklet szerint hagyja jóvá.

(c) A Társulási Tanács a Társulás összevont bevételeinek forrásonkénti megoszlását a 3. melléklet, összevont kiadásainak jogcímenkénti megoszlását a 4. melléklet szerint határozza meg.

(d) A Társulási Tanács - előirányzat-csoport, kiemelt előirányzat és rovat szerinti bontásban –a Társulás bevételeit az 5. melléklet, a Társulás kiadásait a 6. melléklet szerint határozza meg.

(e) A Társulási Tanács a Társulás 2024. évi összevont bevételi és kiadási előirányzatainak várható teljesüléséről szóló előirányzat felhasználási ütemtervet a 7. melléklet szerint hagyja jóvá.

(f) A Társulási Tanács a Társulás címenkénti létszámkeret- (álláshely-) meghatározását a 8. melléklet, a Társulás közfoglalkoztatottjainak éves létszám előirányzatát a 9. melléklet szerint határozza meg.

(g) A Társulási Tanács a Társulás intézményeinek bevételeit és kiadásait a 10. melléklet szerint határozza meg.

(h) A Társulási Tanács a Társulás és az intézmények beruházási kiadásait feladatonként és felújítási kiadásait célonként összesítve a 11. melléklet szerint határozza meg.

(i) A Társulási Tanács a Társulás 2024. évi összevont költségvetési bevételeinek és kiadásainak feladatonkénti bemutatását a 12. számú melléklet szerint hagyja jóvá.

(j) A Társulási Tanács a Társulás működési és felhalmozási bevételeinek és kiadásainak pénzforgalmi mérlegét, a 2025-2027. év gördülő tervezését a 13. melléklet szerint határozza meg.

(k) A Társulási Tanács a PKSZAK részére 2024. évre megállapított működési hozzájárulások összegét önkormányzatonként a 14. számú melléklet szerint hagyja jóvá, azzal a feltétellel, hogy amennyiben PKSZAK részére 2024. évre kiegészítő normatíva kerül megállapításra és teljesítésre, úgy az intézmény szolgáltatásait igénybe vevő önkormányzatok által fizetendő működési hozzájárulás összegét a támogatás összegével arányosan csökkenteni kell.

(l) A Társulási Tanács a központi költségvetési kapcsolatból származó bevételeit a 15. számú melléklet szerint hagyja jóvá.

4. A Társulás közvetett támogatásokat nem biztosít.

5. A Társulásnak adósságot keletkeztető ügyleteiből eredő fizetési kötelezettsége nincs.

6. A Társulási Tanács az Áht. 34. § (2) és (5) bekezdése alapján a Társulás bevételeinek és kiadásainak módosítását és a kiadási előirányzatok közötti átcsoportosítását - a Társulási Tanács döntése szerinti időpontokban meghatározott költségvetési határozat módosítások közötti időszakban – a Társulási Tanács Elnökére ruházza át.

7. A társulási gazdálkodás biztonságáért a Társulási Tanács, a gazdálkodás szabályszerűségéért a Társulási Tanács Elnöke felel. A veszteséges gazdálkodás következményeiért a központi költségvetés nem tartozik felelősséggel.

8. A Pécsi Többcélú Agglomerációs Társulás - az állami normatíva és Pécs Megyei Jogú Város költségkereteit figyelembe véve- az Integrált Nappali Szociális Intézményben és az Esztergár Lajos Család- és Gyermekjóléti Szolgálat és Központ intézményben a teljes alkalmazotti körre vonatkozólag létszámfelvételi tilalmat rendel el. Az üres álláshelyek kizárólag a Társulás munkaszervezetét ellátó Pécs Megyei Jogú Város Önkormányzata Kulturális és Népjóléti Főosztálya, valamint a Költségvetési és Közgazdasági Főosztály főosztályvezetőjének együttes javaslatára tölthető be.

9. Több év kiadási előirányzatait terhelő kötelezettséget vállalni- az alábbi kivételekkel – csak a Társulási Tanács előzetes engedélyével lehet.

a) gázenergia-szolgáltatás

b) villamosenergia-szolgáltatás

c) távhő- és melegvíz- szolgáltatás

d) víz- és csatornaszolgáltatás

e) hulladékszállítás

f) gyógyszerbeszerzés

g) rovarirtás

10. A bevételi előirányzatok kizárólag azok túlteljesítése esetén növelhetők, a költségvetési bevételek tervezettől történő elmaradása esetén azokat csökkenteni kell.

11. Jelen határozat kihirdetése napján lép hatályba, rendelkezéseit 2024. január 1-jétől kell alkalmazni.

Pfeffer József

elnök

**Határidő:** azonnal

**Felelős:** Pfeffer József elnök

**Kapják:** Pfeffer József elnök  
Dr. Osztásné Dr. Varga-Pál Viktória főosztályvezető  
Dr. Deákné Dr. Pap Krisztina főosztályvezető